CELEX: 32015R2316
Language: hu
Date: 2015-12-08 00:00:00
Title: A Bizottság (EU) 2015/2316 végrehajtási rendelete (2015. december 8.) egyes áruk Kombinált Nómenklatúra szerinti besorolásáról

12.12.2015   
            
            
               HU
            
            
               Az Európai Unió Hivatalos Lapja
            
            
               L 328/52
            
         A BIZOTTSÁG (EU) 2015/2316 VÉGREHAJTÁSI RENDELETE
   (2015. december 8.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 8-án.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Henger alakú, elemmel működtetett, fedeles árucikk műanyagból (úgynevezett „elektronikus persely”), amelynek magassága 17 cm, átmérője 12 cm.
                  A fedél egy kis méretű LCD kijelzőt és egy a pénzérmék (pl. eurók) behelyezésére alkalmas nyílást tartalmaz. Amikor a nyílásba kézzel egy pénzérmét helyeznek be, egy a fedélben található szerkezet (a számolószerkezet) felismeri a pénzérme átmérőjét és megjeleníti az érme értékét.
                  Ha egymás után több érmét dobnak a perselybe, a számolószerkezet azok felismert értékét hozzáadja a meglévő összeghez és az LCD kijelzőn megjeleníti a teljes összeget.
                  A számolószerkezet nem végez kivonást a pénzérméknek a perselyből való kivételekor.
                  Lásd a képet (1).
               
               
                  8470 90 00
               
               
                  A besorolást a Kombinált Nómenklatúra értelmezésére vonatkozó 1., 3 b) és 6. általános szabály, valamint a8470, a 8470 90 és a 8470 90 00 KN-kód szövege határozza meg.
                  Az árucikk egy műanyag tárolóedényből és egy számolószerkezetből álló összetett áru. A szokásos perselyekhez képest a számolószerkezet határozza meg ennek az árucikknek a lényeges jellemzőjét. Az alapanyaga szerinti besorolás (39. árucsoport) ezért kizárt.
                  Mivel az árucikk nem tartalmaz kézi működtetésű adatbeviteli szerkezetet (a pénzérmék nem adatok), nem minősül számológépnek (lásd még a Harmonizált Rendszer Magyarázatában (HRM) a 8470 vámtarifaszámhoz tartozó magyarázat (A) fejezetének (1) alpontját). Mivel a számolószerkezet lehetővé teszi legalább két többjegyű szám összeadását (pl. 0,02 EUR + 2,00 EUR = 2,02 EUR), teljesíti a számolószerkezetként történő besorolásra vonatkozó követelményeket (lásd még a 8470 vámtarifaszámhoz tartozó HRM első bekezdését).
                  Ezért a teljes árucikket számolószerkezettel ellátott más gépként a 8470 90 00 KN-kód alá kell besorolni.
               
            
         (1)  A kép csupán tájékoztató jellegű.